**เรื่องที่ 51**

**“การแก้ปัญหานักเรียนไม่เก็บอุปกรณ์ในการจัดการเรียนการสอนให้เป็นระเบียบ”**

**ความเป็นมาและความสำคัญของปัญหา**

การศึกษาวิชา .... เป็นวิชาเลือกเสรี ที่นักเรียนส่วนใหญ่ จะต้องใช้เวลาในการปฏิบัติติดต่อกัน เมื่อหมดเวลาแล้วนักเรียนส่วนใหญ่มักจะไม่เก็บอุปกรณ์ในการจัดการเรียนการสอน ประกอบกับห้องเรียนเป็นห้องโล่ง เมื่อถึงเวลาเรียนจะต้องเตรียมอุปกรณ์ในการจัดการเรียนการสอน เช่น จัดโต๊ะสำหรับทำงานและอุปกรณ์ต่างๆ ในการปฏิบัติงาน

ผู้วิจัยมีความคิดเห็นว่านักเรียนที่เรียนวิชา.... ควรจะมีความรับผิดชอบและมีส่วนร่วมในการเก็บอุปกรณ์ให้เข้าที่ก่อนที่จะออกจากห้องเรียนไปเมื่อหมดคาบเรียบแล้วจึงได้ดำเนินการแก้ปัญหาดังกล่าว

**วัตถุประสงค์**

เพื่อแก้ปัญหานักเรียนที่ไม่เก็บอุปกรณ์ในการจัดการเรียนการสอนให้เป็นระเบียบ

**ประโยชน์ที่คาดว่าจะได้รับ**

1. อุปกรณ์ ที่ใช้ในการจัดการเรียนการสอนได้รับการจัดให้เป็นระเบียบเรียบร้อย
2. นักเรียนมีความรับผิดชอบและมีระเบียบมากขึ้น
3. ใช้เป็นแนวทางในการพัฒนาคุณลักษณะที่พึงประสงค์ของนักเรียนในรุ่นต่อไป

**วิธีดำเนินการวิจัย**

1. กลุ่มประชากรเป้าหมายคือ นักเรียนชั้น.... ที่เลือกเรียนวิชาเลือกเสรี.... จำนวน 17 คน
2. เครื่องมือที่ใช้ในการเก็บรวบรวมข้อมูล คือ แบบสอบถามปลายเปิด
3. การเก็บรวบรวมข้อมูล จากแบบสอบถามนักเรียน ซึ่งเก็บรวบรวมข้อมูลระหว่างวันที่... มกราคม ถึง .... กุมภาพันธ์
4. การวิเคราะห์ข้อมูล จากค่าร้อยละ

**ผลการวิจัย พบว่า**

นักเรียน ร้อยละ 70 มีความคิดเห็นว่าการเก็บอุปกรณ์ให้เรียบร้อยหลังจากหมดคาบเรียนทำให้เสียเวลาในคาบต่อไป ร้อยละ 20 ไม่ต้องการเรียนในห้องเรียนที่ต้องเก็บอุปกรณ์ให้เข้าที่จากเลิกเรียนแล้วและร้อยละ 10 ไม่ได้รับความร่วมมือจากเพื่อนในการช่วยกันเก็บทำให้ไม่อยากทำ

หลังจากนั้นผู้วิจัยทดลองแก้ปัญหาโดยปล่อยก่อนเวลา 10 นาที โดยให้นักเรียนร่วมกันรับผิดชอบเป็นกลุ่ม โดยผู้วิจัยเป็นผู้เช็ครายชื่อนักเรียนที่ให้ความร่วมมือ พบว่านักเรียนมีความรับผิดชอบดีขึ้น และให้ความร่วมมือในการเก็บอุปกรณ์ให้เข้าที่เป็นระเบียบเรียบร้อยดี

**ข้อเสนอแนะ**

ครูผู้สอนภาคปฏิบัติ ซึ่งมีการใช้อุปกรณ์ประกอบการเรียนการสอน ควรปล่อยนักเรียนก่อนเวลาเล็กน้อย เพื่อมิให้นักเรียนต้อกังวลในการเรียนคาบต่อไป และพร้อมที่จะให้ความร่วมมือในการเก็บอุปกรณ์เข้าที่อย่างเรียบร้อย